Diari Oficial de la Generalitat Valenciana


Sumari del DOGV 7296, del 16-06-2014 (2014/5067)

Informació pública de l'Acord de 29 de maig de 2014, del Ple, de declaració de zona acústicament saturada l'àmbit conegut com Lagasca.
--------------------------------------------------------------------------------------------------------------------------------------

### Dades del document

Número de DOGV
:   7296

Data del DOGV
:   16-06-2014

Secció del DOGV
:   V. ANUNCIS - C) ALTRES ASSUMPTES

Número del document
:   2014/5067


Organisme emissor
:   Ajuntament de Castelló de la Plana

Tipus de document
:   Anunci

Informació pública de l'Acord de 29 de maig de 2014, del Ple, de declaració de zona acústicament saturada l'àmbit conegut com Lagasca. [2014/5067]  
El Ple de l'Ajuntament de Castelló, en data 29 de maig de 2014, va adoptar el següent acord:  
«Vist l'expedient que s'està tramitant per a declarar zona acústicament saturada (d'ara endavant ZAS) l'àmbit conegut com Lagasca i els següents antecedents:  
1) L'11 d'octubre de 2013, la Junta de Govern local d'aquest ajuntament va acordar:  
- Modificar el pla d'acció zonal, del pla acústic municipal, en la zona coneguda com Lagasca.  
- Aprovar la proposta de declaració de zona acústicament saturada en l'àmbit conegut com Lagasca descrita en el programa d'actuació i la delimitació geogràfica de la qual queda definida pels següents límits: carrer Lagasca, entre avinguda dels Germans Bou i avinguda del Mar; carrer Marqués de la Ensenada, entre carrer Prim i avinguda dels Germans Bou; avinguda dels Germans Bou, entre carrer Bellver i carrer Lagasca i calle Bisbe Salinas, entre carrer Lagasca i carrer Ciscar.  
  
- Establir les mesures correctores i cautelars determinades en l'informe de la enginyera municipal d'11 de setembre de 2013.  
2. El referit acord es va fer públic el 17 d'octubre de 2013 en el Butlletí Oficial de la Província núm. 125; el 18 d'octubre de 2013 en el Diari Oficial de la Comunitat Valenciana número 7134 i en el periòdic Mediterráneo de Castellón i en el tauler d'anuncis municipal.  
3. El 25 d'octubre de 2013 la enginyera municipal emet un informe favorable al document de referència G044964852674YKCRR7474 aportat per la mercantil Acústica y Telecomunicaciones, SL (63.32.4230-IY núm. 64373). En aquest document es corregia l'errata detectada en la fitxa de nivells acústics equivalents per al punt de mesurament MC01 que hauria de correspondre a la data 28-29 d'octubre i que no obstant açò deia que correspon a la data 11-12 de novembre, del document de referència E066291200020PABMR0002. L'error va ser corregit per acord de la Junta de Govern local d'aquest ajuntament de 31 d'octubre de 2013.  
4. El referit acord es va fer públic el 12 de novembre de 2013 en el Diari Oficial de la Comunitat Valenciana núm. 7150, en el Butlletí Oficial de la Província de Castellón número 136 i en el periòdic Mediterráneo de Castellón i en el tauler d'anuncis municipal.  
5. En data 21 de març de 2014, la Junta de Govern local va acordar desestimar les al·legacions efectuades per Susana Robles Bruguera; Francisco Javier García Segura; M.ª Pilar Lázaro Calvo; Manuel Monfort Monfort; Avelina Manrique González; Pedro Monfort Monfort; Fernando Amat Segarra; Joaquín Morey Navarro en representació de l'Associació Castelló Sense Soroll; Juan Elías Trujillo Noguera; Fina Arquimbau Solsona; Antonio Limonge Adell i rebutjar l'al·legació presentada per Fernando Bengochea Garcés.  
6. En la mateixa sessió de la Junta de Govern local es va acordar remetre el projecte a la Conselleria d'Infraestructures, Territori i Medi Ambient, a l'efecte d'informe, el qual ha tingut entrada en aquest ajuntament el 17 d'abril de 2014 (RE núm. 25306) i,  
Tenint en compte que:  
I. En l'informe de la Conselleria d'Infraestructures, Territori i Medi Ambient, es realitza una exposició d'actuacions que configuren l'expedient i mesures correctores propostes, concloent en sentit favorable.  
  
II. L'article 29.4 de la Llei 7/2002, de Protecció Contra la Contaminació Acústica en concordança amb l'article 22 apartats 5 i 6 del Decret 104/2006, de 14 de juliol, del Consell, de Planificació i Gestió en matèria de Contaminació Acústica determinen que la declaració de zona acústicament saturada correspon al Ple de l'Ajuntament i es publicarà en el Diari Oficial de la Generalitat Valenciana i entrarà en vigor, llevat que en ella es dispose una altra cosa, l'endemà de la seua publicació.  
  
Dels articles 23 i 24 del citat Decret es desprèn que la declaració de ZAS inclourà la seua delimitació i el règim d'actuacions a realitzar, i es pronunciarà sobre el manteniment o aixecament de les mesures cautelars adoptades durant la tramitació del procediment, mantenint-se aquestes mesures en vigor, en tant no quede acreditada la disminució dels nivells sonors, mitjançant informe tècnic.  
Per tot açò, vists els preceptes esmentats, l'informe favorable de data 9 d'abril de 2014 de la cap de la Secció de Contaminació Atmosfèrica i Canvi Climàtic, amb el vistiplau del cap del Servei de Protecció i Control Integrat de la Contaminació de la Conselleria d'Infraestructures, Territori i Medi Ambient i l'informe jurídic de 9 de maig de 2014, de la cap del Negociat Administratiu d'Activitats conformat per l'assessor jurídic - cap de la Secció de Control Urbanístic, a proposta del tinent d'alcalde delegat de l'Àrea de Desenvolupament de la Ciutat, Sostenibilitat, Medi Ambient, Habitatge i Serveis Urbans i previ informe de la Comissió de Ple de l'Àrea de Desenvolupament de la Ciutat, Sostenibilitat, Medi Ambient, Habitatge i Serveis Urbans, s'acorda:  
  
1. Modificar el pla d'acció zonal, del pla acústic municipal, en la zona coneguda com Lagasca, en el sentit de declarar zona acústicament saturada en els termes indicats a continuació, romanent íntegrament les mesures per a la resta de l'àmbit no afectat per la declaració de ZAS:  
  
Àmbit  
- carrer Lagasca, entre avinguda dels Germans Bou i avinguda del Mar;  
- carrer Marqués de la Ensenada, entre carrer Prim i avinguda dels Germans Bou;  
- avinguda dels Germans Bou, entre carrer Bellver i carrer Lagasca;  
- carrer Bisbe Salinas, entre carrer Lagasca i carrer Ciscar.  
  
Mesures correctores  
A) Suspensió de concessió de noves llicències englobades com a oci i recreació, grup C. Establiments amb música, en la normativa urbanística aplicable.  
B) Limitació horària consistent a reduir en 1 hora el temps de funcionament de discoteques i sales de festa.  
C) Suspensió de concessió de noves llicències relatives a comerços vinculats a la venda de menjar i beguda.  
D) Limitació horària de comerços vinculats a la venda de menjar i beguda fins a l'horari de tancament de les discoteques i sales de festa, els divendres, dissabtes i diumenges podent tornar a obrir a les 09.00 del matí.  
E) Intensificació de la presència policial dels agents locals.  
F) Gestió per part dels titulars i responsables de l'accés a les activitats de les cues d'entrada, a fi d'agilitar les mateixes.  
G) Limitació horària de les terrasses en via pública. Es limitarà el funcionament de les terrasses a horari diürn, fins a les 22.00 hores.  
H) Realització de campanyes de conscienciació. Repartiment de fullets informatius de mesures contra el soroll, per part dels titulars de les activitats, durant el seu horari d'obertura.  
I) Instal·lació de plaques on es puga llegir «Silenci», en els carrers objecte d'aplicació de la zona ZAS.  
J) Realització de reunions periòdiques amb els titulars de les activitats, persones responsables de controlar l'accés a les mateixes, i relacions públiques.  
K) Supervisió i control acústic de totes les activitats situades en l'àmbit d'aplicació de la zona ZAS, revisions de les auditories acústiques i dels limitadors acústics.  
2. Alçar, amb l'entrada en vigor de la present declaració, les mesures cautelars adoptades durant la tramitació del procediment, per estar incloses totes elles en el règim d'actuacions aplicables a la zona objecte de la declaració, que figuren en les lletres A, B, C, D i G anteriors.  
  
3. Publicar la declaració com a zona acústicament saturada de l'àrea coneguda com Lagasca en el Diari Oficial de la Comunitat Valenciana, per a general coneixement i entrada en vigor.  
4. Comunicar aquest acord als serveis municipals afectats i a la Direcció General de Qualitat Ambiental de la Conselleria d'Infraestructures, Territori i Medi Ambient».  
Contra el present acord que posa fi a la via administrativa es pot interposar un recurs potestatiu de reposició en el termini d'un mes davant l'òrgan que ho ha dictat (art. 52 de la citada Llei 7/1985, modificat per la Llei 11/1999 i 107, 116, 117 i concordants de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, modificats per la Llei 4/1999), o, alternativament, un recurs contenciós administratiu davant el Jutjat Contenciós Administratiu de Castelló de la Plana, en el termini de dos mesos (art. 52 de la Llei 7/1985, i en els articles 8, 45 i 46 de la Llei 29/1998, de 13 de juliol, Reguladora de la Jurisdicció Contenciós-Administrativa). En tots dos casos, el termini es computarà des de l'endemà al de la data de la publicació del present anunci en el Diari Oficial de la Comunitat Valenciana.  
  
El que es fa públic per a general coneixement i entrada en vigor l'endemà d'aquesta publicació en el Diari Oficial de la Comunitat Valenciana.  
  
Castelló de la Plana, 29 de maig de 2014.- L'alcalde: Alfonso Bataller Vicent. La secretària general del Ple: Concepción Juan Gaspar.